open-index/open-wikipedia-markdown huggingface dataset:
Nadia

**Nadia** on naisen etunimi. Se on länsieurooppalainen muoto venäjänkielisestä nimestä Nadja (). Nadja puolestaan on lempinimi venäjänkielisestä nimestä Nadežda (), joka tarkoittaa "toivoa". Nadia () on myös erillinen arabiankielinen nimi. Nimi Nadia äännetään ranskaksi  ja englanniksi  tai .

Suomessa etunimi Nadia on vuoteen 2025 mennessä annettu yhteensä noin 1280 ihmiselle.

## Tunnettuja Nadia-nimisiä

* Nadia Battocletti (s. 2000), italialainen kestävyysjuoksija
* Nadia Bjorlin (s. 1980), yhdysvaltalainen näyttelijä ja malli
* Nadia Boulanger (1887–1979), ranskalainen säveltäjä, kapellimestari ja musiikkipedagogi
* Nadia Calviño (s. 1968), espanjalainen poliitikko ja taloustieteilijä
* Nadia Comăneci (s. 1960), romanialainen telinevoimistelija
* Nádia Cruz (s. 1975), angolalainen uimari
* Nadia Dajani (s. 1965), yhdysvaltalainen näyttelijä
* Nadia Davy (s. 1980), jamaikalainen pikajuoksija
* Nadia Delago (s. 1997), italialainen alppihiihtäjä
* Nadia Fanchini (s. 1986), italialainen alppihiihtäjä
* Nadia Farès (s. 1973), marokkolais-ranskalainen näyttelijä
* Nádia Gomes (s. 1996), portugalilainen jalkapalloilija
* Nadia Gray (1923–1994), romanialainen näyttelijä
* Nadia Khiari (s. 1973), tunisialainen sarjakuva- ja graffititaiteilija
* Nadia Lalami (s. 1990), marokkolainen tennispelaaja
* Nadia Desdemona Lioce (s. 1959), italialainen vasemmistoterroristi
* Nadia Lutfi (1934–2020), egyptiläinen näyttelijä
* Nadia Murad (s. 1993), irakilainen ihmisoikeusaktivisti
* Nadia Nadim (s. 1988), afganistanilais-tanskalainen jalkapalloilija
* Nadia Podoroska (s. 1997), argentiinalainen tennispelaaja
* Nadia Röthlisberger (1972–2015), sveitsiläinen curlingpelaaja
* Nadia Sawalha (s. 1964), brittiläinen näyttelijä
* Nadia Styger (s. 1978), sveitsiläinen alppihiihtäjä
* Nadia Tereszkiewicz (s. 1996), ranskalainen näyttelijä
* Nadia Turner (s. 1977), yhdysvaltalainen laulaja
* Nadia Whittome (s. 1996), brittiläinen poliitikko

## Kuvitteellisia Nadia-nimisiä

* Nadia la Arwall, japanilaisessa animaatiosarjassa *[[Matka maapallon ympäri]]*
* Nadia Santos, hahmo yhdysvaltalaisessa televisiosarjassa *[[Alias (televisiosarja)|Alias]]*

## Lähteet
Robert Topala

**Robert Topala** (s. 23. helmikuuta 1987) on ruotsalainen pelisuunnittelija, joka tunnetaan parhaiten RobTop-yhtiön ja Geometry Dashin luojana.

## Ura
Alun perin Robert Topala opiskeli maa- ja vesirakennusta. Hän kuitenkin alkoi tutkimaan paremmin videopelien kehitystä ja loi samoihin aikoihin ensimmäisen videopelinsä *Bounce ball thingyn.* Sen tekemistä Topala kuvaili "hauskaksi sivuprojektiksi, joka saattaisi saada jopa minut käyttämään vähän rahaa." Hän lopetti alkuperäisen urapolkunsa kiinnostuessaan enemmän pelisuunnittelusta. 

Robert Topala perusti RobTop-yhtiön vuonna 2012 päättäen toimia yksin. Ensimmäinen RobTopin nimen alla luotu peli on *Boomlings*, joka julkaistiin mobiililaitteille 5. marraskuuta 2012. Julkaisun jälkeen hän jatkoi pelien *Memory Mastermind* (2013) ja *Boomlings MatchUp* (2013) suunnittelua. 

Topala aloitti *Geometry Jumpin* luomisen 29. maaliskuuta 2013. Myöhemmin hän vaihtoi pelin nimeksi *Geometry Dash*. 

Topala koodasi peliä neljä kuukautta harrastajan tasolla olevilla koodaustaidoillaan. Hän sai vaikutteita pelin tekemiseen monista peleistä, kuten ''Super Mario Bros.:sta'', ''The Impossible Game:sta'', *BIT.TRIP RUN!:sta* ja *Super Meat Boy:sta*. *Geometry Dash* julkaistiin älypuhelimille 13. elokuuta 2013 ja Steamiin 22. joulukuuta 2014.

Topala on ollut hyvin vaikuttunut pelin saamasta suosiosta ja kehuu erityisesti pelaajien luomia tasoja. Hän sanoo: "käyttäjien luomien tasojen määrä on mahtava ja monet tasot ovat todella huikeita." 

Topala osallistui Ruotsin Vuoden 2017 nuori yrittäjä -kilpailuun. Hän pääsi finaaliin ja sijoittui toiseksi. Topala sai tuomareilta paljon positiivista palautetta. He mm. kehuivat hänen poikkeuksellista lahjakkuuttaan.

Vuonna 2018 RobTop Games osti Fäbödarna AB:n viidellä miljoonalla kruunulla (n. 444 000€).

## Yksityiselämä
Topala kertoo yksityiselämästään hyvin vähän julkisuuteen, mikä tekee hänestä yhden Ruotsin salaisimmista pelisuunnittelijoista. Topala asuu Upplands Väsbyssä. Hän on avioitunut Annika Dennerstählin kanssa. 

## Pelit

## Lähteet

## Aiheesta muualla
* https://www.robtopgames.com/
Mentoni

**Mentoni** (C10H18O) on ketoneihin ja terpeeneihin kuuluva orgaaninen yhdiste. Yhdistettä voidaan käyttää hajusteissa ja aromiaineena. Mentonia esiintyy useissa kasveissa.

## Ominaisuudet, valmistus ja käyttö
Huoneenlämpötilassa mentoni on väritöntä nestettä, jonka tuoksu on piparmintunkaltainen. Yhdiste on kiraalista ja sen ominaiskiertokyky on -24,8. Mentonin (2R,5S)-isomeeriä nimitetään isomentoniksi. Aine liukenee vain niukasti veteen, mutta liukenee paremmin orgaanisiin liuottimiin, esimerkiksi etanoliin, asetoniin ja dietyylieetteriin. Mentonia esiintyy luonnossa muun muassa mintuissa, salvioissa, kurjenpolvissa ja ruusuissa.

Mentonia valmistetaan eristämällä mintuista tai synteettisesti joko hapettamalla mentolia tai vedyttämällä tymolia.
:

Mentonia käytetään hajusteissa ja minttuaromina.

## Lähteet

## Aiheesta muualla
Breisgau-Hochschwarzwaldin piirikunta

**Breisgau-Hochschwarzwaldin piirikunta** () on piirikunta Saksassa Baden-Württembergin osavaltiossa Freiburgin hallintopiirissä. Sen pinta-ala on 1&nbsp;378,32 neliökilometriä, ja siihen kuuluu 50 kuntaa. Kesäkuun 2022 lopussa piirikunnassa oli 269&nbsp;193 asukasta. Piirikunnan keskus on Freiburg im Breisgau, joka ei kuitenkaan itse kuulu piirikuntaan, vaan se muodostaa oman kaupunkipiirinsä.

## Kunnat ja kaupungit

Breisgau-Hochschwarzwaldin piirikuntaan kuuluu 50 kuntaa, joista 10 on kaupunkeja. Suluissa kuntien asukasluvut 30. kesäkuuta 2022.

## Lähteet

## Aiheesta muualla

*Piirikunnan verkkosivut
Bad Schussenried

**Bad Schussenried** on kaupunki Biberachin piirikunnassa Baden-Württembergin osavaltiossa Saksassa. Se sijaitsee 50 kilometriä Ulmista lounaaseen, ja sen pinta-ala on 55,02 neliökilometriä. Kesäkuun 2022 lopussa kaupungissa oli 9&nbsp;064 asukasta.

Paikka mainittiin ensimmäisen kerran vuonna 1153 nimellä Shouzenried. Vuonna 1947 Bad Schussenriedistä tuli kaupunki.

## Lähteet

## Aiheesta muualla

*Kaupungin verkkosivut
Oravaisten baptistiseurakunta

**Oravaisten baptistiseurakunta** () on Vöyrin Oravaisissa toimiva baptistiseurakunta. Seurakunta on perustettu vuonna 1932 ja se kuuluu Finlands svenska baptistsamfund -kirkkokuntaan. Seurakunnan Elim-kappeli sijaitsee Eljasuksentiellä Oravaisissa.

Vuonna 1966 baptistiseurakunnan rukoushuonetta remontoitiin ja laajennettiin. Seurakunta on osallistunut pakolaistyöhön siitä lähtien kun kuntaan perustettiin vastaanottokeskus vuonna 1991. Karenit on baptistiseurakunnan suurin pakolaisryhmä. Seurakunta on tehnyt yhteistyötä *Flyktingvännerna*-yhdistyksen kanssa. Vuonna 2016 seurakunta neuvotteli nuorisotyöpajan perustamisesta.

## Seurakunnan johtajat
* 1931–1934: Hugo Holmlund
* 1935–1937: Johannes Klemetz
* 1937–1938: Samuel Klemetz
* 1944–1948: Gustaf Uppgård
* 1951–1960: Otto Kronkvist
* 1961–1963: Villard Wallin
* 1964–1967: Mikael Lidman
* 1968–1970: Villard Wallin
* 1970– Tor Smith

## Katso myös
* Finlands svenska baptistsamfund
* Vöyrin seurakunta
* Komossan baptistiseurakunta
* Oxkangarin baptistiseurakunta
* Oxkangarin Betel-seurakunta
* Särkimon vapaaseurakunta
* Vöyrin vapaakirkkoseurakunta
* Uskonto Pohjanmaalla

## Lähteet
Toussaint

**Toussaint** () on ranskankielinen nimi, joka voi olla sekä sukunimi että miehen etunimi. Se tarkoittaa pyhäinpäivää. Vuonna 2023 Suomen väestötietojärjestelmässä oli 13 elävää ihmistä, joiden sukunimi oli Toussaint.

## Tunnettuja Toussaint-nimisiä

### Toussaint sukunimenä
* Allen Toussaint (1938–2015), yhdysvaltalainen muusikko ja lauluntekijä
* Geertruida Bosboom-Toussaint (1812–1886), alankomaalainen kirjailija
* Lorraine Toussaint (s. 1960), yhdysvaltalainen näyttelijä ja televisiotuottaja
* Marie Toussaint (s. 1987), ranskalainen poliitikko ja europarlamentaarikko
* Michel’le Denise Toussaint, *Michel’le* (s. 1970), yhdysvaltalainen laulaja
* Pierre Toussaint (1766–1853), haitilais-yhdysvaltalainen kampaaja
* Steve Toussaint (s. 1965), brittiläinen näyttelijä.

### Toussaint etunimenä
* Toussaint Charbonneau (1759–1843), kanadalainen tutkimusmatkailija ja turkismetsästäjä
* Toussaint Charpentier (1611-1693), ranskalaissyntyinen Ruotsin armeijan upseeri, Ruotsin ja Suomen Charpentier-suvun kantaisä
* Toussaint L’Ouverture (k. 1803), Haitin vallankumouksen johtaja
* Toussaint Rose (1611–1701), ranskalainen akateemikko

## Lähteet
Akiko

**Akiko** () on japaninkielinen naisen etunimi. Kanji-merkeillä se voidaan kirjoittaa useilla eri tavoilla, kuten 晶子 ("kristallin lapsi"), 明子 ("kirkkauden lapsi") tai 秋子 ("syksyn lapsi").

## Tunnettuja Akiko-nimisiä

* Akiko Dōmoto (s. 1932), japanilainen poliitikko
* Akiko Hatanaka (s. 1975), japanilainen jääkiekkoilija
* Akiko Hayakawa, japanilainen jalkapalloilija
* Akiko Kawase (s. 1971), japanilainen taitouimari
* Anne Akiko Meyers (s. 1970), yhdysvaltalainen viulisti
* Akiko Morison, kanadalainen näyttelijä
* Akiko Naka (s. 1980), japanilainen jääkiekkoilija
* Akiko Nakagawa (s. 1973), japanilainen ääninäyttelijä
* Akiko Niwata (s. 1984), japanilainen jalkapalloilija
* Akiko Sudō (s. 1984), japanilainen jalkapalloilija
* Akiko Suwanai (s. 1972), japanilainen viulisti
* Akiko Wakabayashi (s. 1939), japanilainen näyttelijä
* Akiko Yano (s. 1955), japanilainen laulaja ja muusikko
* Akiko Yosano (1878–1942), japanilainen runoilija

## Lähteet
Saksan evankelis-luterilainen vapaakirkko

**Evankelis-luterilainen vapaakirkko** () on saksalainen tunnustus-luterilainen kirkko. Se on teologisesti konservatiivinen ja on perustettu vuonna 1876. Siihen kuuluu 17 seurakuntaa ja noin 1 300 jäsentä.

## Historia
1800-luvulla monilla Saksan alueilla valtiojohto oli määrännyt luterilaisia ja reformoituja seurakuntia yhdistymään, mikä johti vastarintaan ja valtionkirkoista itsenäisten luterilaisten seurakuntien perustamiseen Preussissa, Badenissa ja Nassaussa. Saksin alueella valtionkirkko oli pysynyt tunnustukseltaan luterilaisena, mutta monien mielestä sekään ei ollut pysynyt tunnustuksen sisällölle lojaalina ja salli keskuudessaan epäraamatullisia opetuksia ja käytänteitä. Niinpä osa sen jäsenistä erottautui siitä ja perusti vuonna 1876 oman itsenäisen kirkkonsa, Evankelis-luterilaisen vapaakirkon. Se oli ensimmäinen luterilaisen valtionkirkon alueelle perustettu luterilainen vapaakirkko. Pian se alkoi levitä muillekin Saksan alueille.

Kirkon papit koulutettiin pitkään Yhdysvaltain Missouri-synodissa, kunnes vuonna 1921 kirkko perusti oman seminaarin Leipzigiin. Kirkon yhteys Missouri-synodiin ja moniin muihin vanhoihin yhteistyökumppaneihinsa särkyi, kun ne olivat yhteydessä Länsi-Saksassa vuonna 1972 kolmen kirkon yhdistymisen seurauksena syntyneeseen Itsenäiseen evankelis-luterilaiseen kirkkoon (), jonka opillista linjaa ELFK ei pitänyt riittävän tiukkana. Tässä yhteydessä katkesi myös ELFK:n vuodesta 1948 alkanut yhteys vanhaluterilaisen kirkon eli niin sanotun Breslaun synodin kanssa, kun nämä hakeutuivat SELK:in yhteyteen. 27.-29. huhtikuuta 1993 perusti ELFK Saksan Oberweselissä yhdessä Wisconsinin evankelis-luterilaisen synodin, Evankelisluterilaisen synodin ja useiden muiden luterilaisten kirkkojen kanssa Tunnustuksellisen evankelis-luterilaisen konferenssin maailmanlaajuiseksi yhteistyöelimekseen.

## Lähteet

## Aiheesta muualla
*Kirkon kotisivut
Hans Niklas Johnin murha

**Hans Niklas Johnin murha** tapahtui 26. heinäkuuta 1773. Sen suoritti Harvialan kartanon entinen torppari Esaias Erkinpoika. Kartanon omisti 1700-luvun lopulla hattupuolueen johtaja valtaneuvos, kreivi Fredrik Axel von Fersen, jonka perinnönjaon jälkeen kartano vuokrattiin kartanonvouti Hans Niklas Johnille. John oli sanonut Esaiaksen irti torpastaan laillisena pidetystä syystä, ja tämä tuli kostamaan Vanajan kunnan Harvialaan, jossa yhytti Johnin tämän ollessa heinäpellolla tarkastuskierroksella, vaikka olikin sittemmin saanut uudistilan Tammelasta. Esaias iski Johnia puukolla rintaan ja reiteen, ja Johnin vaimo ja tytär tulivat apuun kuultuaan avunhuudon, mutta liian myöhään. Esaias oli tullut nähdyksi, mutta kaukaa. Esaiaksen reissusta oli runsaasti tietoa, ja hänet saatiin kiinni kuulopuheita seuraamalla. Koljalassa torppaa pitänyt sotilas John Malmbeck oli kuullut Johnin huudot ja nähnyt Esaiaan juoksun. Hattulan Kouvalassa asunut entinen sotilas Matti Stenbeck oli ryhtynyt Esaiaan kanssa juttusille ja ihmetellyt tämän kulkureittiä: Tämä oli väittänyt tulleensa Vanajaveden yli Heinun kyläläisten kirkkoveneellä. Stenbeck tiesi kuitenkin Heinun olevan Kalvolan kuntaa sekä seurakuntaa, ei toisella puolen järveä sijaitsevan Sääksmäen kuten Esaias oli väittänyt, eivätkä näin ollen heinulaiset tarvinneet venettä kirkkomatkalle. Stenbeck ilmoitti tietonsa nimismiehelle. Esaias Erkinpoika tuomittiin mestattavaksi, ja teilaus toteutettiin hovioikeuden vahvistuksen jälkeen maantiellä Parolan lähellä.

## Lähteet
Letitia

**Letitia** () on englanninkielinen naisen etunimi. Sen alkuperä on latinankielisessä nimessä Laetitia, joka tarkoittaa "iloa".

## Tunnettuja Letitia-nimisiä

* Letitia Dean (s. 1967), englantilainen näyttelijä
* Letitia Marion Hamilton (1878–1964), irlantilainen taidemaalari
* Letitia Tyler (1790–1842), Yhdysvaltain ensimmäinen nainen
* Letitia Vriesde (s. 1964), surinamelainen keskimatkojen juoksija
* Letitia Wright (s. 1993), guyanalais-brittiläinen näyttelijä

## Lähteet
Volker

**Volker** () on saksankielinen miehen etunimi. Se on yhdistelmä muinaisyläsaksan sanoista *folk*, "kansa", ja *heri*, "armeija". Suomessa etunimi Volker on annettu yhteensä alle 185 ihmiselle.

## Tunnettuja Volker-nimisiä

* Volker Beck (s. 1956), itäsaksalainen aitajuoksija
* Volker Beck (s. 1960), saksalainen poliitikko
* Volker Braun (s. 1939), saksalainen kirjailija
* Volker Bruch (s. 1980), saksalainen näyttelijä
* Volker Eckert (1959–2007), saksalainen sarjamurhaaja
* Volker Finke (s. 1948), saksalainen jalkapalloilija ja valmentaja
* Volker Fischer (s. 1950), saksalainen miekkailija
* Volker Heyd (s. 1963), saksalainen arkeologi
* Volker Schlöndorff (s. 1939), saksalainen elokuvaohjaaja
* Volker Weidler (s. 1962), saksalainen kilpa-autoilija
* Volker Wissing (s. 1970), saksalainen poliitikko

Lisäksi:

* Hauschka (s. 1966), oik. Volker Bertelmann, saksalainen säveltäjä ja pianisti

## Lähteet
Analepti

**Analeptinen lääke** on lääketieteessä keskushermostoa stimuloiva aine. Termi "analeptinen" viittaa tyypillisesti hengitystieanalepteihin (esimerkiksi doksapram]in). Analeptit ovat keskushermostoa stimuloivia aineita, jotka sisältävät laajan valikoiman lääkkeitä, joita käytetään masennuksen, tarkkaavaisuushäiriön (ADHD) ja hengityslaman hoitoon. Analeptisia lääkkeitä voidaan käyttää myös kouristuslääkkeinä, ja pienet annokset saavat potilaiden kokemaan lisääntynyttä tietoisuutta, levottomuutta ja nopeaa hengitystä. Näiden lääkkeiden ensisijainen lääketieteellinen käyttö on anestesia-palautusväline tai hätätilanteen hengityslaman hoito. Muita tämän luokan lääkkeitä ovat pretkamidi, kardiatsoli ja niketamidi. Niketamidin käyttö on nyt lopetettu kouristusriskin vuoksi. Analepteja on viime aikoina käytetty ymmärtämään paremmin barbituraatin yliannostuksen hoitoa. Aineiden avulla tutkijat pystyivät hoitamaan tajunnan heikkenemistä ja hengityslamaa.

Analeptejä käytettiin aiemmin barbituraattien yliannostuksen hoitoon, mutta siitä on luovuttu 1990-luvun loppuun mennessä. eräitä analeptejä käytetään tarkkaavaisuushäiriön (ADHD) hoitoon.

## Lähteet
Muravjov

**Muravjov** () on venäjänkielinen sukunimi. Sen feminiininen vastine on **Muravjova** (). Venäjän sana *muravei* () tarkoittaa muurahaista. Nimi Muravjov äännetään .

## Tunnettuja Muravjov- ja Muravjova-nimisiä

* Dmitri Muravjov (s. 1979), kazakstanilainen maantiepyöräilijä
* Mihail Muravjov (1845–1900), Venäjän keisarikunnan ulkoministeri
* Mihail Muravjov (1880–1918), venäläinen puna-armeijan upseeri
* Nikita Muravjov (1796–1843), venäläinen upseeri ja dekabristikapinallinen
* Vladimir Muravjov (s. 1959), neuvostoliittolainen pikajuoksija
* Nikolai Muravjov-Amurski (1809–1881), Venäjän Kaukoidän kuvernööri
* Sergei Muravjov-Apostol (1796–1826), venäläinen upseeri ja dekabristikapinallinen
* Mihail Muravjov-Vilenski (1796–1866), venäläinen jalkaväenkenraali
* Marianna Muravyeva (s. 1975), venäläinen oikeustieteilijä ja historioitsija
Pulterit

**Pulterit ry** on Turun yliopiston ja Åbo Akademin geologian opiskelijoiden yhteinen ainejärjestö. Yhdistys on perustettu vuonna 1960.

## Yhdistys
Yhdistyksen tavoitteena on ajaa jäsentensä yhteisiä etuja opinnoissa ja työelämässä. Yhdistys tuottaa jäsenistölleen sen tarpeisiin vastaavaa ja opiskeluita tukevaa monipuolista ja monikielistä toimintaa yhteishengen, viihtyvyyden sekä perinteiden säilyttämiseksi. Yhdistyksen sisarjärjestöt ovat Helsingin yliopistosta Vasara ry ja Oulun yliopistosta Nikoli ry.

## Logo
Yhdistyksen logo muodostuu kahdesta hakusta, joiden päällä on vaskooli. Yhdistyksen tunnusvärit ovat purppura ja harmaa. Opiskelijahaalarit ovat harmaat, sävy vaihtelee vuosiluokkien mukaan. 

## Lähteet

* Hallitus 2023
* Pulterit ry:n nettisivut
Santissimo Nome di Maria al Foro Traiano

**Santissimo Nome di Maria al Foro Traiano** (lat.: *Ss. Nominis Mariae ad forum Traiani*) on Roomassa Piazza Venezian läheisyydessä Trajanuksen forumin laidalla sijaitseva kirkko. Sen kupoli muodostaa parin vieressä olevalle 1500-luvulla rakennetulle Santa Maria di Loreto -kirkolle 

Kirkon taustalla on  paavi Innocentius IX, joka turkkilaisista Wienin edustalla vuonna 1683 saadun voiton johdosta perusti 12. syyskuuta vietettävän Kaikkein pyhimmän Marian nimen juhlan. Kirkko rakennettiin juhlaa varten perustetun veljeskunnan tyyssijaksi. Kirkon suunnittelu annettiin vuonna 1736 ranskalaiselle arkkitehdille  Antoine Dérizetille, joka piirsi sen muistuttamaan viereistä Santa Maria di Loreton kirkkoa.

Pääalttarilla on puusta tehty veistos, joka esittää Pyhää neitsyttä ja lasta. Legendan mukaan se on siirretty San Lorenzo al Lateranon kirkosta ja on tehnyt useita ihmeitä. Ikoni tuotiin kirkkoon 9. syyskuuta 1741 juhlallisessa kulkueessa.

## Lähteet
Santa Maria di Loreto

**Santa Maria di Loreto** on 1500-luvulla rakennettu kirkko Roomassa. Se sijaitsee vastapäätä Trajanuksen pylvästä lähellä Viktor Emanuel II:n monumenttia Piazza Venezialla.

## Historia
Kirkon kohdalla sijaitsi aikaisemmin pieni kappeli, joka 1400-luvun lopulla lahjoitettiin leipureiden  yhdistykselle *(Università dei Fornari)*, joka oli yksi keskiajan Rooman käsityöläiskilloista. Vuonna 1507 yhdistys päätti rakentaa tilalle suuren kirkon. Hankkeen vei päätökseen seitsemänkymmentä vuotta myöhemmin Giacomo Del Duca, joka oli Michelangelon oppilas. Hän suunnitteli kauniin kupolin ja esibarokkisen kellotornin. Kirkkoa hoitaa edelleen Hurskas Leipureiden Yhdistys. 

Sana "Loreto" viittaa Loreton kaupunkiin, jossa sijaitsee Santa Casa di Loreto. Sen uskotaan olleen talo, jossa neitsyt Maria kasvatti Jeesus-lasta. Talon kerrotaan kulkeneen enkelien siirtämänä Nasaretista Kroatiaan, josta se siirrettiin Adrianmeren vastarannalla sijaitsevaan Loretoon. Kirkon pääoven yläpuolella olevassa frontonissa on Andrea Sansovinon pienikokoinen reliefi "Neitsyt lapsen kanssa Loreton talossa". Reliefissä ovat Neitsyt Marian ja Jeesus-lapsen hahmot Loreton taloa esittävän kohokuvan yläpuolella. Sansovino teki Loretossa useita taideteoksia vuosina 1513–1528.

Lähellä Santa Maria di Loretoa on vuonna 1741 rakennettu kirkko Santissimo Nome di Maria al Foro Traiano. Sen kupoli jäljittelee Santa Maria di Loreton muotoja. 

## Lähteet
Davíð Oddssonin III hallitus

**Davíð Oddssonin III hallitus** oli Islannin hallitus, joka muodostettiin vuoden 1999 parlamenttivaalien jälkeen ja joka hallitsi seuraaviin, vuoden 2003 vaaleihin asti. Hallitus oli itsenäisyyspuolueen ja edistyspuolueen koalitiohallitus.

## Ministerit

## Lähteet
III/JR 37 (jatkosota)

**III/JR 37** oli kokonaan reserviläisistä muodostetun Jalkaväkirykmentti 37:n (JR 37) kolmas pataljoona, joka liikekannallepanossa perustettiin Ylistarossa.

Pataljoonan komentajana toimi majuri Juho Komonen.

Pataljoonan komppaniat, 7.K, 8.K ja 9.K koottiin Ylistaroon. Reserviläisiä alkoi saapua perustamispaikalle 19.6.1941 ja yksikön täydennys ja varustaminen valmistui määrävahvuisena jo seuraavana päivänä. 

Keskittämiskuljetuksia odotettaessa käynnistettiin yksikön koulutus sekä tavanomainen päivystys ja vartiopalvelus. Juhannusaamuna 24.6. jo klo 7 pataljoona kokoontui lähtöä ennakoivaan jumalanpalvelukseen. Lähtö kuitenkin siirtyi yön yli ja pataljoona marssi Isonkyrön asemalle vasta seuraavana aamuna, josta junaan kuormattu yksikkö lopulta jätti kotiseudun kello 17:05.

## Lähteet
Finnur Ingólfsson

**Finnur Ingólfsson** (s. 8. elokuuta 1954) on islantilainen edistyspuolueen poliitikko, joka toimi vuosina 1995–1999 Islannin teollisuus- ja kauppaministerinä.

Finnur syntyi Vík í Mýrdalissa. Hän suoritti kauppatieteiden tutkinnon Islannin yliopistossa vuonna 1984. Vuosina 1981–1982 hän toimi Islannin yliopiston ylioppilaskunnan puheenjohtajana. Vuosina 1982–1986 hän toimi edistyspuolueen nuorisojärjestön puheenjohtajana. Vuosina 1983–1987 hän toimi kalatalousministerin avustajana ja vuosina 1987–1991 terveys- ja sosiaaliturvaministerin avustajana. Vuosina 1986–1994 hän toimi edistyspuolueen rahastonhoitajana. Vuonna 1991 hänet valittiin Alþingiin. Vuosina 1994–1995 hän toimi edistyspuolueen parlamenttiryhmän puheenjohtajana. Vuosina 1995–1999 hän toimi teollisuus- ja kauppaministerinä. Vuosina 1998–2001 hän toimi edistyspuolueen varapuheenjohtajana.

## Lähteet
Alexander Nikiforow

**Alexander Nikiforow** (11. syyskuuta 1863 – 31. tammikuuta 1918 Kulosaari) oli venäjänsuomalainen poliisikomisario ja valokuvausharrastaja. Suomen sisällissodan alkuvaihessa punaiset tulivat Nikiforowin kotiin, tekivät kotitarkastuksen ja veivät Nikiforowin ja hänen poikansa jäälle Kulosaaren edustalle ja surmasivat hänet ampumalla. Poika haavoittui mutta toipui.

Nikiforow oli venäläisen poliisin virkamies Helsingissä vuosina 1884–1901 ja 1905–1917. Hän työskenteli elämänsä aikana myös siirtomaatavarakaupan kauppiaana nimellä A. Nikiforow (1901–1905) ja elokuvasensorina. Vuonna 1915, kun tsaari Nikolai II vieraili Helsingissä, Aleksanteri Nikiforow voidaan nähdä kuuluisassa elokuvassa tsaarin saapumisesta. 

Nikiforow liittyi poliisivoimiin vuonna 1884. Vuonna 1893 hän sai ylennyksen komisaarioksi.  Vuonna 1901 Nikiforow joutui kuitenkin eroamaan poliisista kenraalikuvernöörin Nikolai Bobrikovin nimittämän Uudenmaan maaherran märäyksellä.  Tällöin hän palasi kauppiaaksi entiseen myymäläänsä Annankadun ja Lönnrotinkaudun kulmassa.

Vuonna 1905 Nikiforow sai takaisin keskuspoliisin komisaarion virkansa, ja samana vuonna hän myi yrityksensä G. Engströmille. Seuraavina vuosina Nikiforow työskenteli oman työnsä ohella elokuvasensorina osoitteessa Aleksanterinkatu 24. Maaliskuussa 1917 Alexander Nikiforow osallistui valtuuskuntaan, joka edusti poliisivoimia uudessa valtakunnanduumassa.  Samana vuonna Nikiforow erosi poliisin tehtävistä. 

## Yksityiselämä
Nikiforow avioitui Sofia Elisabet Karlssonin kanssa ja osti vuonna 1910 Kulosaaresta tontin, jossa oli kaksi taloa. Heidän lapsiaan olivat Boris, Sonja, Nadeschda, Vera, Ljuba ja Svea Irene Nikiforow. Alexander Nikiforowilla oli useita harrastuksia, erityisesti hän oli aktiivinen valokuvaaja. Osa hänen kuvistaan on kuvattu panoraamakameralla.

## Murha
Sisällissodan aikana 31. tammikuuta 1918 punakaartijoukko saapui Nikiforowin asuinalueelle Brändöhön.  He piirittivät Aleksanteri Nikiforowin huvilan ja raahasivat hänet poikansa Boriksen kanssa jäälle Kulosaaren ja Sörnäisten välillä. Siellä yksi miehistä oli antanut ampumiskäskyn, ja päähän tehty laukaus tappoi Nikiforowin välittömästi. Samaan aikaan myös Borista ammuttiin, vaikkakaan ei tappavasti.

## Lähteet
Luettelo sienikaarista

**Luettelo sienikaarista** esittää sienten ryhmittelyn suurin piirtein sen mukaan, miten David Hibbettin johtama työryhmä on sienten keskinäisen sukulaissuhteen pyrkinyt jaottelemaan 2000-luvulla. Kaaria on määritelty seitsemän ja lisäksi tunnetaan kaariin toistaiseksi kuulumattomia alakaaria.

#Harppuunasienet (*Microsporidia*)
#Itusienet (*Blastocladiomycota*)
#Pötsisienet (*Neocallimastigomycota*)
#Piiskasiimasienet (*Chytridiomycota*)
#Keräsienet (*Glomeromycota*)
#Kotelosienet (*Ascomycota*), joihin kuuluvat myös alakaaret *[[Taphrinomycotina]]*, *[[Saccharinomycotina]]* ja *[[Pezizomycotina]]*
#Kantasienet (*Basidiomycota*), joihin kuuluvat myös alakaaret *[[Pucciniomycotina]]*, *[[Ustilagomycotina]]* ja *[[Agaricomycotina]]* sekä pari alakaariin sijoittamatonta luokkaa *[[Wallemiomycetes]]* ja *[[Entorrhizomycetes]]*.

Alakaaria on luokittelussa yksitoista, ja niistä kaariin kuulumattomina pidetään alakaaria *[[Entomophthoromycotina]]*, *[[Kickxellomycotina]]*, *[[Mortierellomycotina]]*, *[[Mucoromycotina]]* ja *[[Zoopagomycotina]]*.

## Lähteet
Senaatin palatsi (Kreml)

**Senaatin palatsi** () on Moskovan Kremlissä sijaitseva historiallinen hallintorakennus, joka on Venäjän presidentin ensisijainen virka-asunto Kremlin suuren palatsin ohella. Senaatin palatsi sijaitsee Kremlin koillisosassa lähellä Punaista toria.

Palatsissa ovat muun muassa Venäjän presidentin työhuone, Venäjän turvallisuusneuvoston kokoushuone ja Venäjän presidentin kirjasto. Useat kokous- ja juhlasalit ovat presidentin käytössä erilaisissa tilaisuuksissa. Nykyinen Venäjän presidentti Vladimir Putin ei asu Kremlissä, mutta hän työskentelee ja osallistuu hallituksen istuntoihin Senaatin palatsissa.

## Historia
Arkkitehti Matvei Kazakovin suunnittelema palatsi rakennettiin vuosina 1776–1787 keisarinna Katariina Suuren määräyksestä. Se oli alkujaan suunniteltu Moskovan kuvernementin aateliskokousten paikaksi, mutta siihen päätettiinkin sijoittaa kaksi hallitsevan senaatin osastoa, jotka siirrettiin Moskovaan Venäjän keisarikunnan silloisesta pääkaupungista Pietarista. Palatsi rakennettiin Kremlin arsenaalin sekä Ihmeiden luostarin ja Kristuksen taivaaseenastumisen luostarin välissä olleelle tontille, joka sitä ennen oli ollut viimeinen Kremlin alueella yksityisomistuksessa ollut maa-alue. Tontilla olivat sijainneet Trubetskoin ja Barjatinskin ruhtinassukujen talot. Vuoteen 1865 palatsissa toimi myös arkkitehtikoulu.

Neuvostoliiton aikana palatsissa toimivat kansankomissaarien neuvosto ja sittemmin Neuvostoliiton hallitus. Siellä asuivat vuodesta 1918 alkaen myös Neuvostoliiton johtajat, mukaan lukien Vladimir Lenin ja Josif Stalin. Katariinan salissa pidettiin muun muassa politbyroon kokouksia. Rakennus restauroitiin vuosina 1992–1995 ja muutettiin Venäjän presidentin virka-asunnoksi. Palatsissa sijaitseva Leninin entinen työhuone oli vuosina 1955–1994 museona.

Venäjän–Ukrainan sodan aikana senaatin palatsia vastaan tehtiin väitetysti 2.–3. toukokuuta 2023 välisenä yönä epäonnistunut lennokki-isku. Lennokki tiettävästi tuhottiin rakennuksen yllä.

## Arkkitehtuuri ja ympäristö
Senaatin palatsi edustaa tyylisuunnaltaan varhaista uusklassismia. Nelikerroksinen palatsi on pohjakaavaltaan kolmionmuotoinen. Pääjulkisivu on läntisellä sivulla, vastapäätä arsenaalin rakennusta. Senaatin palatsi ja arsenaali ovat samankorkuisia. Julkisivun keskellä on sisäpihalle johtava porttikäytävä, jota koristaa portiikki joonialaisine pylväineen. Siipirakennukset jakavat palatsin sisäpihan kolmeen osaan, joista pääsisäpiha on viisikulmion ja kaksi sivusisäpihaa kolmion muotoisia. Palatsin itäpäässä on suurella vihreällä kupolilla katettu Katariinan sali, jonka halkaisija on 24,7 metriä ja korkeus 27 metriä.

Kupolin katolla liehuu aina suuri Venäjän lippu. Lippu painaa 20 kiloa, ja sen jatkuva liehuminen on varmistettu puhaltimien avulla.

Kremlin muurissa on palatsin kohdalla alkuaan 1490-luvulla rakennettu *Senatskaja*-torni eli Senaatin torni. Sen edessä muurin toisella puolella on Leninin mausoleumi. Senaatin palatsin eteläpuolelle historiallisten luostarien paikalle rakennettiin vuonna 1934 nimellä rakennus 14 tunnettu Neuvostoliiton hallintorakennus, joka purettiin talvella 2015–2016.

## Lähteet

## Aiheesta muualla
14./JR 37

**14./JR 37** (Tyk.K/JR 37) oli Etelä-Pohjanmaan Itäisen ja Läntisen suojeluskuntapiirin yhdessä perustaman "ylimääräisen" Jalkaväkirykmentti 37:n  (JR 37) määrävahvuuteen sisältynyt tykistöyksikkö. Rykmentin pataljooniin kuuluneiden yhdeksän jalkaväkikomppanian, kolmen konekiväärikomppanian sekä kranaatinheitinkomppanian jälkeen Tyk.K oli rykmentin 14. perusyksikkö.

Tykkikomppania perustettiin yleisessä liikekannallepanossa Alahärmän kirkonkylän nuorisoseuran talolla 18.6.1941. Yhdessä paikkakunnalla samanaikaisesti perustetun JR 37:n 1. jalkaväkikomppanian (I/JR 37) kanssa, Tyk.K marssi 19.6.1941 Kauhavalle myöhempää junakuljetusta odottamaan.

Komppanian päällikkönä toimi 20.6. alkaen luutnantti Heinonen.

## Lähteet
Kamisama Hajimemashita

**Kamisama Hajimemashita** (, ,  ) on mangasarja, jonka on kirjoittanut ja kuvittanut japanilainen Julietta Suzuki. Sarjan alkuperäinen julkaisija on Hakusensha (株式会社白泉社), joka julkaisi sarjaa tytöille suunnatussa Hana to Yume -lehdessä (花とゆめ) vuodesta 2008 lähtien. Sarja on käännetty usealle kielelle, esimerkiksi koreaksi, kiinaksi, englanniksi sekä ranskaksi, mutta ei suomeksi. Englanninkielisen version on julkaissut Viz Media. Vuonna 2012 sarjasta julkaistiin myös samanniminen anime, jota tuotettiin kaksi kautta sekä viisi suoraan videolle julkaistua erikoisjaksoa.

## Juoni
Nanami Momozono on 16-vuotias lukiolaistyttö, joka haaveilee normaalista elämästä. Kun Nanamin isä pakenee kaupungista uhkapelivelkojensa takia, hän saa häädön asunnostaan, ja hänen elämänsä menee sekaisin. Pohtiessaan seuraavaa siirtoaan koditon Nanami kohtaa oudon miehen, joka on kiivennyt puuhun pakoon vihaista koiraa. Nanami päättää auttaa miestä ja hätistää koiran tiehensä. Kiitollinen mies ja Nanami alkavat keskustella ja Nanami kertoo tilanteestaan. Outo mies haluaa palkita Nanamin, koska tämä auttoi häntä, ja lahjoittaa Nanamille kotinsa. Lähtiessään mies käskee Nanamia kertomaan Mikagen lähettäneen hänet.

Saapuessaan Mikagen ilmoittamaan paikkaan Nanamia odottaa ränsistynyt shintopyhäkkö. Nanami luulee Mikagen valehdelleen ja vannoo, ettei luota enää aikuisiin, kun hänen ympärilleen syttyy virvatulia. Nanami pakenee sisälle pyhäkköön, jossa häntä on vastassa yokai Tomoe sekä pyhäkön palvelijahenget Onikiri ja Kotetsu. Pyhäkön asukkaat luulevat Mikagen palanneen, mutta huomaavat pian, että kyseessä on toinen henkilö, jolle Mikage on antanut jumalvoimansa. Nanamin uusi elämä shintolaisena jumalana alkaa.

## Hahmot

**Nanami Momozono** (桃園奈々生, Momozono Nanami)

Nanami Momozono on 16-vuotias tyttö, jonka velkainen isä karkaa kaupungista jättäen tyttärensä oman onnensa nojaan. Nanami kohtaa puistossa kummallisen miehen, joka lahjoittaa kotinsa Nanamille. Käy ilmi, että mies on shintolainen jumala, joka lahjoitti pyhäkkönsä ja voimansa Nanamille. Nanamista tulee pyhäkön uusi jumala eli tochigami.

**Tomoe** (巴衛)

Tomoe on kitsune eli japanilainen kettudemoni, joka on japanilaiseen kansantarustoon kuuluva demoninen olento tai yokai. Tomoe palveli pyhäkön entistä jumalaa Mikagea. Tomoe kieltäytyy palvelemasta Nanamia, koska kokee ihmisen palvelemisen olevan hänen arvonsa alapuolella.

**Onikiri** (鬼切)  **ja Kotetsu** (虎徹)

Onikiri ja Kotetsu ovat pyhäkössä asuvia palvelijahenkiä, jotka palvelivat Mikagea. Onikiri ja Kotetsu toivottavat Nanamin tervetulleeksi ja iloitsevat uuden jumalan tulosta. He opastavat Nanamia tämän uusissa askareissa jumalana.

**Mikage** (ミカゲ)

Mikage on shintojumala (tochigami), jonka erikoisalaa ovat ihmissuhteet. Mikage katosi pyhäköstään 20 vuotta sitten jättäen Tomoen sekä Onikirin ja Kotetsun jälkeensä. Kun Mikage tapaa Nanamin puistossa, hän päättää jättää pyhäkkönsä ja voimansa Nanamille. Mikage ei pidä koirista.

## Lähteet
*
*
*
*
*

## Viitteet
Volkelin lentotukikohta

**Volkelin lentotukikohta** ()  on Alankomaiden kuninkaallisten ilmavoimien lentotukikohta lähellä Volkelin kylää. Siellä tiettävästi säilytetään yhdysvaltalaisia ydinaseita.

## Historia

Natsi-Saksan miehitettyä Alankomaat, rakensi Luftwaffe Volkeliin lentokentän. Sitä käytettiin aluksi yöhävittäjien tukikohtana, myöhemmin siitä tuli esimerkiksi Ju 88-, Bf 109- ja Me 262 -lentokoneiden tukikohta. Liittoutuneet pommittivat lentokenttää usein, ja Operaatio Market Gardenin yhteydessä se tuhoutui Luftwaffelle käyttökelvottomaksi.

Kun alue vallattiin takaisin saksalaisilta, käytti Yhdistyneen kuningaskunnan ilmavoimat kenttää pahoista vaurioista huolimatta. 

1950-luvulla kenttä kunnostettiin Alankomaiden ilmavoimien käyttöön. Kylmän sodan aikana kentältä lennettiin Gloster Meteor-, F-84-, F-84F- ja F-104-hävittäjillä. 1980-luvulla F-16 korvasi vanhemmat koneet.

Nykyään kenttä on F-16- ja F-35-koneiden tukikohtana.

## Ydinaseet
Uskotaan, että noin 1960-luvulta lähtien Volkelissa on säilytetty Yhdysvaltain ilmavoimien ydinaseita. Nykyään tukikohdassa säilytetään luultavasti pariakymmentä yhdysvaltalaista, Naton kautta Alankomaiden ilmavoimille jaettua B61-ydinpommia.

## Lähteet
Páll Pétursson

**Páll Bragi Pétursson** (17. maaliskuuta 1937 – 23. marraskuuta 2020) oli islantilainen edistyspuolueen poliitikko, joka toimi Islannin sosiaaliministerinä vuosina 1995–2003.

Páll syntyi Höllustaðurin tilalla nykyisessä Húnabyggðin kunnassa Luoteis-Islannissa. Hän suoritti ylioppilastutkinnon Akureyrin lukiossa vuonna 1957 ja työskenteli sen jälkeen maanviljelijänä Höllustaðurissä. Hänet valittiin Alþingiin vuonna 1974. Vuosina 1980–1991 hän istui Pohjoismaiden neuvostossa; vuosina 1983–1985 hän toimi Islannin-valtuuskunnan puheenjohtajana sekä vuosina 1985 ja 1990 neuvoston puheenjohtajana. Vuosina 1980–1994 hän toimi edistyspuolueen parlamenttiryhmän puheenjohtajana. Vuosina 1995–2003 hän toimi sosiaaliministerinä.

Páll kuoli Kópavogurissä 23. marraskuuta 2020 pitkään jatkuneeseen sairauteen.

## Lähteet
Kickxellomycotina

**Kickxellomycotina** on suhteellisen alkeellisena pidettävä sienten alakaari, johon kuuluvat lajit kasvavat rihmoina haplofaasissa. Suvullisessa vaiheessa niillä on tyypillisesti paksuseinäisiä yhtymäitiöitä. Alakaareen kuuluvia sukuja ovat analyysin perusteella ainakin *Kickxella*, *Pinnaticoemansia*, *Tieghemiomyces* ja *Coemansia*. Alakaaren lajit eivät tuota itiöpesäkkeitä vaan monitumaisia itiöitä. Lajit ovat erikoistuneet kuolleella solulla kasvaviksi. Osa lajeista elää loisina toisilla sienillä tai eläimillä. Osa Kickxellomycetina-alakaaren lajeista tuottaa tutkitusti hiilihydraatteja hajottavia entsyymejä toimiessaan kuolleen aineksen hajottajina. Tämän vuoksi nämä lajit ovat pikemmin biotrofeja kuin saprotrofeja. Alakaaren sienistä on löydetty myös kitiiniä hajottavaa entsyymiä, mutta ei pektiiniä hajottavaa entsyymiä. 

Alakaaren lajeja on pidetty aiemmin yhtymäsieniin luokiteltavina.

## Lähteet
AdVenture Capitalist

**AdVenture Capitalist** on videopeli, jossa tarkoituksena on rikastua. Pelin on kehittänyt ja julkaissut Hyper Hippo Productions. Se julkaistiin vuonna 2014 internetversiona selaimille ja mobiiliversiona Androidille. Vuonna 2015 se julkaistiin iOS:lle, Linuxille, macOS:lle ja Windowsille. Peli julkaistiin PlayStation 4:lle 16. elokuuta 2016.

## Pelaaminen
Pelissä pitää saada enemmän ja enemmän rahaa ja tehdä sijoituksia. Peli alkaa siitä, kun pelaaja ostaa limonaadikojun ja se alkaa tehdä voittoa. Liiketoimintaa voi pelin edetessä laajentaa esimerkiski pankkeihin ja öljynporaukseen. Myöhemmin voi myös alkaa tehdä bisneksiä Kuussa ja Marsissa.

Pelissä käytetään hiiren tai kosketuslevyn klikkauksia. AdVenture Capitalist on siis niin sanottu ”*klikkeripeli*”, joka muistuttaa mekanismeiltaan esimerkiksi Cookie Clickeriä.

Yksi tärkeimmistä edistymisistä pelissä on se, kun sen aloittaa alusta suuremmilla voittokertoimilla. Mitä enemmän kertoja pelin aloittaa alusta, sitä eksponentaalisemmin tuotot kasvaa. Kun on saanut kaikki erilaiset bisnekset aloitetuksi, voi alkaa keräillä erinäisiä saavutuksia, joita peli sisältää.

## Vastaanotto
Peli tuli erittäin suosituksi sen julkaisun jälkeen ja on säilyttänyt asemansa yhtenä ikonisimmista bisnespeleistä, vaikka sen kulta-aika onkin jo takana. Se on myös saanut kritiikkiä tylsistä saavutuksista ja liian hitaasta edistymisestä.

## Lähteet

## Aiheesta muualla
*Virallinen verkkosivu
Entropiakoodaus

**Entropiakoodaus** on informaatioteoriassa koodausmenetelmä, jolla tietoa esitetään symboleilla (merkeillä) niin, että koodin koko pyrkii kohti lähdetiedon entropiaa (hajetta) käyttämällä hyväksi lähdetiedon symbolien todennäköisyyksiä. Entropiakoodausta käytetään tietotekniikassa häviöttömien tiedonpakkausmenetelmien toteuttamiseen.

Entropiakoodausmenetelmiä ovat muun muassa Huffmanin koodaus, aritmeettinen koodaus sekä ANS-koodaus.

## Lähteet
Kidderminstermatto

**Kidderminstermatto** on nimitys arvostetulle ja kestävälle mattotyypille, joka kudotaan ilman loimia tiiviisti kaksivärisellä kuteella siten, että matto käännettynä nurin on vastakkainen väreiltään. Matolle tunnetaan nimitykset **Ingrain**, **Kidderminster** ja **Scotch**. Mattoa voi käyttää myös seinäryijynä. Tyyli muistuttaa jossain määrin kuuluisia itämaisia mattoja ja sitä on pidetty itämaisten mattojen kopionakin, mutta tämä matto on ollut jo Birminghamin lähellä Isossa-Britanniassa sijaitsevan Kidderminsterin kaupungin merkkituote jo 1700-luvulla ja perinteet jatkuvat keskiajalle. Enimmillään kaupungissa on ollut yli 30 mattokutomoa.  
   
## Lähteet
Kuusenkultaruoste

**Kuusenkultaruoste** (*Chrysomyxa abietis*) on kuusen neulasia kellastava ruostesieni, joka esiintyy vain kuusella. Neulaset muuttuvat ruskehtaviksi ja niihin tulee talvi-itiöitä, ja ne putoavat noin vuoden kuluttua tartunnasta. Tätä lajia paljon yleisempi on kuusen-suopursunruoste (*Chrysomyxa ledi*), joka on joka toisena vuonna kuusella ja joka toisena vuonna suopursulla ja joka aiheuttaa yleisemmin vahinkoja. Yleisesti katsotaan, ettei tätä ruostesientä ole tarpeen esimerkiksi Suomen oloissa torjua, vaikka se saattaa hieman hidastaa kuusen kasvua.

## Lähteet
Montigny-sur-Meuse

**Montigny-sur-Meuse** on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, noin 44 kilometriä Charleville-Mézièresin kaupungista pohjoiseen.

Saint-Lambertin kirkko on rakennettu vuonna 1765, ja se on luokiteltu historialliseksi muistomerkiksi. Kirkon stukkokoristeet ovat näyttäviä. Kirkon oratoriossa on edelleen nähtävissä sen goottilaiset muodot.

## Lähteet

## Aiheesta muualla
Hyperbolos

**Hyperbolos** (, ) oli ateenalainen poliitikko peloponnesolaissodan aikana. Hän oli vaikutusvaltaisimmillaan Kleonin kuoltua. Hänet karkotettiin Ateenasta vuonna 416 tai 415 eaa. viimeisenä ostrakismin kohteena. Hän kuoli vuonna 411 eaa.

## Elämä
Historioitsija Theopompokselta jäänyt katkelma esittää, että Hyperbolos oli Khremeksen poika, mutta ostrakismoksessa käytetyistä saviastian paloista eli ostrakoneista näkyy, että hänen isänsä nimi oli Antifanes. Jotkin antiikin lähteet väittävät Hyperboloksen olleen orjaperheestä, mutta se on epätodennäköistä, kun huomioidaan hänen isänsä kreikkalainen nimi. 

Hyperbolos oli demagogi, ja viitaukset Aristofaneen näytelmässä *[[Ritarit (Aristofanes)|Ritarit]]* vihjaavat, että hän, kuten Kleon, ajoi Ateenan kunnianhimoisempaa ulkopolitiikkaa. Hänen poliittisen uransa yksityiskohdat ovat tuntemattomia, mutta hän oli nähtävästi bulen jäsen ja mahdollisesti trireemin päällikkö eli *trierarkki*. Thukydides mainitsee Hyperboloksen vain kerran, mutta hyvin kielteiseen sävyyn.

Aristofaneen lisäksi häntä pilkkasivat teoksissaan muut vanhan komedian kirjoittajat, kuten Hermippos ja Platon.

Hyperbolos esitti ostrakismia vuonna 416 tai 415 eaa. mutta päätyi itse karkotettavaksi. Hänet surmattiin vuonna 412 tai 411 Samoksessa. Thukydides kirjoittaa, että surmaajat olivat oligarkiaa kannattaneita vallankumouksellisia. Theopompos väittää, että Hyperboloksen ruumis sullottiin viinileiliin ja heitettiin mereen, mutta väite saattaa perustua komediaan.

### Ostrakismos
Hyperbolos karkotettiin Ateenasta noin 417–415 ostrakismin jälkeen. Plutarkhoksen kuvauksen mukaan Hyperbolos esitti ostrakismia itse ja toivoi karkotettavaksi joko Nikiasta tai Alkibiadesta (Theofrastos sanoo kohteena olleen Alkibiades tai oraattori Faiaks). Poliitikot panivat erimielisyytensä sivuun ja saivat kannattajansa äänestämään Hyperboloksen karkotuksen puolesta.

Hyperboloksen ostrakismoksen ajoitus on epävarma. Perinteisesti on ajateltu, että hänet olisi karkotettu vuonna 417 eaa., kuusi vuotta ennen murhaansa. 1949 löydettiin kuitenkin myöhempi piirtokirjoitus, jossa Hyperbolos mainitaan erään lakimuutoksen esittäjänä. Joka tapauksessa 415 on viimeinen mahdollinen vuosi, jos Hyperboloksen tarkoituksena oli saada Alkibiades karkotetuksi. Näin ollen 416 ja 415 ovat mahdollisia vuosia.

Vaikka ostraksismosta ei koskaan virallisesti lakkautettu, Hyperbolos näyttää olleen viimeinen, joka karkotettiin Ateenasta sen perusteella.

## Lähteet
Kuusenjuovakariste

**Kuusenjuovakariste** (*Lirula macrospora*) on kotelosienten kaareen kuuluva kuusen loissieni, joka tarttuu nuorimpiin neulasiin ja yleensä pimeimpiin alaoksiin alkukesäisin. Noin vuoden kuluttua infektoituneet neulaset punertuvat ja niihin tulee tunnusomainen poikittainen juova. Yleensä sieni esiintyy vain nuorten kuusten neulasissa eikä niistä ole käytännössä haittaa kasvulle eikä sitä tarvitse näin ollen torjuakaan, mutta tämän sienen voi sekoittaa esimerkiksi ilman epäpuhtauksien aiheuttamaan ruskistumiseen.

## Lähteet
Tujeeni

**Tujeeni** on kaksirenkainen monoterpeeni. Sitä esiintyy monien kasvien eteerisissä öljyissä. Se antaa pistävää makua johinkin yrtteihin kuten kynteliin.

Nimityksellä 'tujeeni' tarkoitetaan yleensä α-tujeenia. β-tujeeni (tai 2-tujeeni) on harvinaisempi isomeeri, jossa rengasrakenteen kaksoissidos on muuttanut paikkaa. Toinen kaksoissidoksen sijaintiin perustuva isomeeri on sabineeni.

## Lähteet

## Aiheesta muualla
Largo di Torre Argentina

**Largo di Torre Argentina** on arkeologinen alue Rooman keskustassa. Sieltä on löydetty neljä Rooman tasavallan aikaista temppeliä neljänneltä vuosisadalta eaa. toiselle vuosisadalle jaa. sekä jäänteitä Pompeiuksen teatterista. Aukio on osa muinaista Mars-kenttää eli Campus Martiusta.

Nimi "Argentina" tulee ilmeisesti Strasbourgin kaupungin latinankielisestä nimestä *Argentoratum.* Paikalle oli 1920-luvulla tarkoitus rakentaa liiketalo, mutta esiin tulleiden raunioiden takia Benito Mussolini pyhitti alueen muinaismuistoille.

Kaivausalueelle pääsevät vapaasti vain Rooman kulkukissat, joita hyväntekeväisyysyhdistys hoitaa.

## Neljä temppeliä
Temppeli A on kolmannelta vuosisadalta eaa, ja mahdollisesti omistettu Juturnalle, lähteiden jumalattarelle. Muodoltaan pyöreä temppeli B on useimpien tutkijoiden mukaan "Tämän päivän onnettaren temppeli" *(Fortuna huiusce diei),* joka olisi rakennettu kimbreistä Viterbossa saadun voiton kunniaksi. Temppeli C on  vanhin ja peräisin neljännen vuosisadan lopulta eaa. Se on omistettu luultavasti jumalatar Feronialle, jota sabiinit palvoivat. Toisen vuosisadan alussa rakennettiin temppeli D, suurin kaikista ja omistettu nymfeille tai *pemarini-*kotijumalille *(lares),* jotka suojelivat merenkulkijoita. Luultavasti vuonna 111 eaa. tapahtuneen tulipalon jälkeen luotiin uusi tuffilattia, joka nosti koko aukiota yli metrin.

## Julius Caesarin murhapaikka
Temppeleiden B ja C välissä on karkea tuffikivestä tehty kellari, joka kuului Pompeiuksen teatterin kuuriaan eli paikkaan, jossa Rooman senaatti kokoontui 15. maaliskuuta vuonna 44 eaa. Tässä kokouksessa Julius Caesar murhattiin puukottamalla.  Senaatilla ei tuolloin ollut vakituista kokoontumispaikkaa, vaan se kokoontui eri osoitteissa.

## Lähteet

* 

### Viitteet
Jean Aumer

**Jean-Louis Aumer** (21. huhtikuuta 1774 tai 1776, Strasbourg – heinäkuu 1833, St-Martin-en-Bosc) oli ranskalainen balettitanssija ja -koreografi. Vuodet 1791–1792 hän oli Lontoossa Jean Daubervalin opetuksessa. Sen jälkeen hän tanssi kaudet 1794 ja 1795 ensin Jean-Georges Noverren balettiseurueessa ja sitten King's Theatre -teatterissa. Ensiesiintymisensä hän teki vuonna 1798 Pariisin oopperassa.

Vuonna 1804 Aumer aloitti balettimestarin työnsä niinikään Pariisissa. Hän ohjasi useita Daubervalin töitä, kuten La Fille mal gardéeta, ja kirjoitti omia balettejaan. Hänen tyylinsä seuraili läheisesti Daubervalin toimintabaletille kehittämiä periaatteita, ja hänen töissään olikin paljon dramatiikkaa. Osa hänen baleteistaan saavutti hyvinkin paljon menestystä, ja esimerkiksi Les Amours d'Antoine et de Cléopâtre teki Westfalenin kuninkaaseen Jérome Bonaparteen niin suuren vaikutuksen, että hän kutsui Aumerin vuonna 1809 balettimestariksi Kasselin hoviteatteriin. Sen jälkeen Aumer teki töitä vielä Lyonissa ja Wienissä, kunnes hän vuonna 1820 muutti takaisin Pariisiin. Hän kirjoitti uusia baletteja, jotka saivat kuitenkin osakseen arvostelua eivätkä menestyneet. Aumer jäi eläkkeelle vuonna 1831 ja kuoli kaksi vuotta myöhemmin.

## Baletteja

* Les Deux Créoles (1806)
* Les Amours d'Antoine et de Cléopâtre (1808)
* La Belle au bois dormant (1829)
* Manon Lescaut (1830)

## Lähteet
Jean Dauberval

**Jean Dauberval**, (ent. **Bercher**, 19. elokuuta 1742 Montpellier – 14. helmikuuta 1806, Tours) oli ranskalainen balettitanssija, -opettaja ja -koreografi. Häntä pidetään koomisen baletin keksijänä.

Dauberval oli Jean-Georges Noverren huippuoppilas. Ensiesiintymisensä hän teki vuonna 1761 Pariisin oopperassa, ja jatkoi sen jälkeen tanssiuraansa vuoteen 1783 saakka ennen balettimestariksi ryhtymistään. Jo vuonna 1773 hän oli aloittanut apulaisbalettimestarina. Hänen oma tanssityylinsä oli ilmaisukykyistä ja elehtivää, ja hän opetti toimintabaletista samoin periaattein kuin Noverrekin. Daubervalin oppilaita olivat ainakin Charles Didelot ja Salvatore Viganò.

Dauberval kirjoitti uransa aikana useita baletteja, joista tunnetuin on vuonna 1789 ilmestynyt ''La Fille mal gardée''. Se on myös yksi vanhimmista baleteista, joita esitetään vielä 2000-luvulla.

## Lähteet
Sverre Støstad

**Sverre Kornelius Eilertsen Støstad** (13. toukokuuta 1887 Steinkjer – 7. joulukuuta 1959 Trondheim) oli norjalainen työväenpuolueen poliitikko. Hän istui suurkäräjillä vuosina 1922–1949 ja toimi Norjan sosiaaliministerinä 1939–1945. Støstad siirtyi vuonna 1923 työväenpuolueesta irtautuneisiin kommunisteihin, ja toimi kommunistisen puolueen ensimmäisenä puheenjohtajana. Vuonna 1927 hän palasi työväenpuolueeseen. Ennen poliittista uraansa Støstad oli rakennustyöntekijä.
## Lähteet

## Aiheesta muualla

* ''Sverre Støstad'' Norjan suurkäräjien verkkosivuilla
Alfred Madsen

**Alfred Martin madsen** (10. huhtikuuta 1888 Bergen – 8. toukokuuta 1962 Bærum) oli norjalainen työväenpuolueen poliitikko. Hän istui suurkäräjillä vuosina 1922–1945 ja toimi Norjan sosiaaliministerinä 1928 sekä kauppaministerinä 1935–1939.
## Lähteet

## Aiheesta muualla
Solungavisa

**Solungavisa** on norjalainen vuonna 2008 perustettu paikallislehti, jonka kotikunta on Åsnes. Lehti ilmestyy torstaisin ja kuuluu Amedia-konserniin.
## Lähteet

## Aiheesta muualla
* Lehden verkkosivut
Rajakytkin

**Rajakytkin** on kytkin, jota ohjataan mekaanisen liikkeen tai lähestymisliikkeen avulla. Rajakytkintä voidaan käyttää ohjausjärjestelmissä laitteiden ohjaukseen tai tilan määrittämiseen, turvamekanismina eli turvarajakytkimenä, tai esimerkiksi erilaisten kappaleiden tai asioiden laskemiseen, tai havannoimiseen. 

Rajakytkimiä on erilaisia: tyypillisimpiä ovat muun muassa lähestymiskytkimet eli induktiiviset ja kapasitiivset kytkimet, sekä mekaaniset rajakytkimet. Induktiivisia kytkimiä käytetään esimerkiksi kappaleiden laskemiseen tai liikkuvien työkappaleiden sijainnin valvontaan. Induktiiviset kytkimet tunnistavat vain metallia tai muita hyvin sähköä johtavia materiaaleja.

## Lähteet
Delphine Seyrig

**Delphine Claire Beltiane Seyrig** (10. huhtikuuta 1932 Beirut, Syyrian ja Libanonin mandaatti – 15. lokakuuta 1990 Pariisi, Ranska) oli ranskalainen näyttelijä. Hänellä on päärooli Chantal Akermanin ohjaamassa elokuvassa *[[Jeanne Dielman]]* (1975), jonka *[[Sight & Sound]]* -lehti valitsi vuonna 2022 maailman parhaaksi elokuvaksi.

## Elämä

Seyrigin isä oli ranskalainen arkeologi Henri Seyrig ja hänen äitinsä oli sveitsiläinen purjehtija Hermine de Saussure. Hänen veljensä oli säveltäjä Francis Seyrig. Hänen puolisonsa oli yhdysvaltalainen taiteilija Jack Youngerman.

Seyrig oli myös vasemmistolainen ja feministinen aktivisti.

## Filmografia

## Palkinnot ja ehdokkuudet

### [[Bafta-palkinto|Bafta-palkinnot]]

### [[Venetsian elokuvajuhlat]]

## Lähteet

## Aiheesta muualla

* 
*